શીર્ષક: પ્રેમની માયાજાળમાં ફસાવતી ઇઝરાયલની મહિલા જાસૂસ!\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ઇઝરાયલી મૉડલ બાર રફેલીએ કિડૉન ફિલ્મમાં મોસાદના એજન્ટની ભૂમિકા ભજવી હતી

આ એક એવા સમચાર હતા જેનાથી વિશ્વની મહાસત્તાઓ પણ જાણે દોડતી થઈ ગઈ હતી. 

આ સમાચાર એટલે ઇઝરાયલનો ગુપ્ત રીતે ચાલી રહેલો પરમાણુ ક્રાર્યક્રમ, જેની દુનિયાને ખબર જ ન હતી. 

આ કાર્યક્રમ અંગે જાણકારી આપનાર હતા મોર્ડેખાઈ વનુનુ, જે પહેલાં ત્યાં જ કામ કરતા હતા. 

વનુનુને પરમાણુ કાર્યક્રમમાંથી કાઢી મુકાયા હતા, જે બાદ પ્રકાશિત થયેલા આ સમાચારે ઇઝરાયલને હચમચાવી મુક્યું. 

જોકે, ઇઝરાયલ હવે વનુનુને પકડીને સજા કરવા અધીરું બન્યું હતું, પરંતુ ઇઝરાયલ છોડીને ભાગી ગયેલા વનુનુને પકડવા કઈ રીતે? 

અહીંથી શરૂ થાય છે એક મહિલા જાસૂસની દિલધડક કહાણી, જે કેવી રીતે વનુનુને પ્રેમજાળમાં ફસાવવા માટે હાથ ધરે છે મિશન. 

આ રીતે શરૂ થાય છે કહાણી

1950માં સ્થાયેલા નેગેવ સ્થિત ડિમાનો પરમાણુ પ્લાન્ટની આ તસવીર વર્ષ 2002ની છે

વનુનુ 1976થી 1985 વચ્ચે ઇઝરાયલના બીરશેબા નજીક નેગેવ રણપ્રદેશ સ્થિત ડિમોના પરમાણુ પ્લાન્ટમાં ટૅકનિશિયન તરીકે કામ કરતા હતા.

ઇઝરાયલના બીરશેબા નજીક નેગેવ રણપ્રદેશમાં ડિમોના પરમાણુ પ્લાન આવેલો હતો. જે ગુપ્ત રીતે ચાલતો હતો. 

અહીં 1976માં વનુનુએ ટૅક્નિશિયન કરીકે કામ શરૂ કર્યું હતું. જેમાં તેઓ પરમાણુ બોમ્બ માટેનું પ્લૂટોનિયમ તૈયાર કરતા હતા. 

'ન્યૂક્લિયર વૅપન્સ ઍન્ડ નૉનપ્રૉલિફિકેશનઃ અ રેફરેન્સ હૅન્ડબુક'માં આપવામાં આવેલી માહિતી પ્રમાણે તેમણે ઇઝરાયલની બેન ગુરિઓન યુનિવર્સિટીમાંથી શિક્ષણ મેળવ્યું હતું. 

આ પરમાણુ કાર્યક્રમમાં કામ કરતાં કરતાં વનુનુ ધીરે ધીરે અમૂક સંગઠનો સાથે જોડાવા લાગે છે. 

આ એવાં સંગઠનો હતાં જે પેલેસ્ટાઇનના લોકો તરફી સંવેદનાં ધરાવતાં હતાં. 

તમે આ વાંચ્યું કે નહીં?

જોકે, તેમની આ હલચલ ઇઝરાયલના સુરક્ષા અધિકારીઓના રડારમાં આવી ગઈ. ઇઝરાયલ અને પેલેસ્ટાઇનને હંમેશાથી દુશ્મનાવટ રહી છે. 

વાત એટલી બધી આગળ વધી ગઈ કે અંતે 1985માં તેમને નોકરીમાંથી હટાવી દેવામાં આવ્યા. 

વનુનુ પણ ગાજ્યા જાય તેમ ન હતા, તેમણે નોકરી છોડતા પહેલાં પરમાણુ પ્લાન્ટની 60 જેટલી તસવીરો લઈ લીધી હતી. 

આ જ તસવીરો સાથે તેઓ ઇઝરાયલ છોડીને ઑસ્ટ્રેલિયા જતા રહ્યા અને ત્યાં તેમણે ખ્રિસ્તી ધર્મ અપનાવી લીધો. 

એ લેખ જેણે દુનિયાને ચોંકાવી દીધી

હવે વનુનુ દુનિયાને ઇઝરાયલના ગુપ્ત પરમાણુ કાર્યક્રમ વિશે જણાવવા માગતા હતા, તેમણે લંડન સ્થિત 'સન્ડે ટાઇમ્સ'ના પત્રકાર પીટર હૂનમનો સંપર્ક કર્યો. 

બંને વચ્ચે થયેલી...